2021. gada 25. februārī Noteikumi Nr. 126

Rīgā (prot. Nr. 20 3. §)

**Grozījumi Ministru kabineta 2014. gada 8. jūlija noteikumos Nr. 391 "Kārtība, kādā gadskārtējā valsts budžeta likumprojektā iekļauj pieprasījumus valsts vārdā sniedzamajiem galvojumiem, un galvojumu sniegšanas un uzraudzības kārtība"**

Izdoti saskaņā ar

Likuma par budžetu un finanšu vadību

19.1pantu un 37. panta sesto daļu

Izdarīt Ministru kabineta 2014. gada 8. jūlija noteikumos Nr. 391 "Kārtība, kādā gadskārtējā valsts budžeta likumprojektā iekļauj pieprasījumus valsts vārdā sniedzamajiem galvojumiem, un galvojumu sniegšanas un uzraudzības kārtība" (Latvijas Vēstnesis, 2014, 148. nr.; 2016, 96. nr.; 2019, 250. nr.) šādus grozījumus:

1. Izteikt 2. punktu šādā redakcijā:

"2. Galvojumus, kas izsniegti studiju un studējošo kreditēšanai, administrē saskaņā ar šo noteikumu [VIII nodaļu](https://likumi.lv/ta/id/267915#n8)."

2. Svītrot 12. punktā vārdus un skaitli "papildus pievienojot izvērtētu šo noteikumu [71. punktā](https://likumi.lv/ta/id/267915#p71) minēto informāciju par studiju un studējošo kreditēšanai nepieciešamo galvojuma apmēru".

3. Izteikt VIII nodaļas nosaukumu šādā redakcijā:

"**VIII.** **Kārtība, kādā administrē galvojumus, kas izsniegti studiju un studējošo kreditēšanai no kredītiestādes līdzekļiem**".

4. Svītrot 71., 72., 73., 74., 75., 76., 77., 78., 79., 80., 81. un 82. punktu.

Ministru prezidents A. K. Kariņš

Finanšu ministra vietā –

ārlietu ministrs E. Rinkēvičs